stanford-oval/wikipedia huggingface dataset:
สโมสรฟุตบอลเชียงราย ยูไนเต็ด
สโมสรพันธมิตร > พันธมิตรในประเทศ

สิงห์ เชียงราย ซิตี้
เชียงใหม่ เอฟซี
แหล่งข้อมูลอื่น

เฟซบุ๊คของสโมสร
อินสตาแกรมของสโมสร
เจาะประวัติและผลงาน เชียงราย ยูไนเต็ด สโมสรที่ยกระดับไทยลีก
ทวิตเตอร์ของสโมสร
ยูทูบของสโมสร (เชียงราย ยูไนเต็ด ทีวี)
| ด ค กสโมสรฟุตบอลสิงห์ เชียงราย ยูไนเต็ด |
| --- | --- |
 เอเชีย  ฤดูกาลปัจจุบัน 
สนามเหย้า:  สนามฟุตบอลมหาวิทยาลัยแม่ฟ้าหลวง (2552–2555)  สิงห์ เชียงราย สเตเดียม (2555–ปัจจุบัน) 
ฤดูกาล:  2559  2560  2561  2562  2563–64  2564–65  2565–66  2566–67  2567–68 
บุคลากร:  มิตติ ติยะไพรัช  ปวิศรัฐฐ์ ติยะไพรัช 
บทความที่เกี่ยวข้อง:  จังหวัดเชียงราย  เบียร์สิงห์  ด้วงกว่างชน 
สิงห์ เชียงราย สเตเดียม
เอกเวกีนอต

| เอกเวกีนอต Эгвекинот |
| --- | --- |
นิคมประเภทเมือง
การถอดเสียงอื่น
 • ชูคอต: Эрвыӄыннот, Èrvyḳynnot
ภาพถ่ายของสายรุ้งที่เกิดขึ้นในนิคมเอกเวกีนอต
ที่ตั้งของเอกเวกีนอต 
เอกเวกีนอตที่ตั้งของเอกเวกีนอตแสดงแผนที่รัสเซียเอกเวกีนอตเอกเวกีนอต (รัสเซีย)แสดงแผนที่รัสเซีย
พิกัด:  66°19′06″N 179°07′24″W﻿ / ﻿66.31833°N 179.12333°W﻿ / 66.31833; -179.12333
ประเทศ: รัสเซีย
หน่วยองค์ประกอบ: เขตปกครองตนเองชูคอตคา
เขตบริหาร: เขตอีอุลตินสกี
สถาปนา: 1946
การปกครอง
 • ผู้ว่า: Alexey Geraskin
ประชากร (สำมะโนครัวปี 2010)
 • ทั้งหมด: 2,790 คน
 • ประมาณ (มกราคม 2016): 2,815 คน
สถานะการบริหาร
 • เมืองศูนย์กลางทางการบริหารของ: เขตอีอุลตินสกี
สถานะเทศบาล
 • เขตเทศบาล: เขตเทศบาลอีอุลตินสกี
 • ในเมือง: นิคมเมืองเอกเวกีนอต
 • เมืองศูนย์กลางทางการบริหารของ: เขตเทศบาลอีอุลตินสกี, นิคมเมืองเอกเวกีนอต
รหัสไปรษณีย์: 689201, 689202
รหัสโทรศัพท์: +7 42734
รหัส OKTMO: 77715000051
เอกเวกีนอต (รัสเซีย: Эгвекино́т; ชูคอต: Эрвыӄыннот, Èrvyḳynnot, แปลตรงตัว 'ดินแดนที่แข็ง/แหลม') เป็นนิคมประเภทเมืองและศูนย์กลางการบริหารของเขตอีอุลตินสกีในเขตปกครองตนเองชูคอตคา ประเทศรัสเซีย ก่อตั้งขึ้นเมื่อปีคริสต์ศักราช 1946 มีประชากรอาศัยอยู่จำนวน 2,790 (การสำรวจสำมะโนประชากรในปี ค.ศ. 2010)
ลักษณะทางภูมิศาสตร์

เอกเวกีนอตตั้งอยู่บนชายฝั่งของอ่าวเกรสตา (ส่วนหนึ่งของทะเลเบริง) ตรงบริเวณเชิงเขาที่ซึ่งสูงประมาณ 800 เมตร (2,600 ฟุต) รวมทั้งเป็นนิคมท่าเรือที่มีความลึกของน้ำสูงสุด 35 เมตร (115 ฟุต) เอกเวกีนอตตั้งอยู่ห่างจากมากาดัน 1,675 กิโลเมตร ห่างจากอะนาดีร์ 236 กิโลเมตร และห่างจากมอสโก 6,097 กิโลเมตร
ข้อมูลประชากร

| ค> ศ. 1959 | ค> ศ. 1970 | ค> ศ. 1979 | ค> ศ. 1989 | ค> ศ. 2002 | ค> ศ. 2010 |
| --- | --- | --- | --- | --- | --- |
| 3,015[ต้องการอ้างอิง] | 3,360 | 4,657 | 5,478 | 2,413 | 2,790 |
คลังภาพ

ภาพถ่ายของสายรุ้งที่เกิดขึ้นในนิคมเอกเวกีนอต
แหล่งข้อมูลอื่น

รูปภาพของเอกเวกิโนต บน Panoramio
คลังภาพของนิคมเอกเวกิโนต
| ด ค กเขตการปกครองของเขตปกครองตนเองชูคอตคา |
| --- | --- |
ศูนย์กลางการบริหาร: อะนาดีร์ • ท้องถิ่นชนบท
เขตปกครอง (raions):  อะนาดีร์สกี  บีลีบินสกี  ชาอุนสกี  ชูคอตสกี  อีอุลตินสกี  โปรวีเดนสกี 
นครและเมือง:  อะนาดีร์  บีลีบีโน  เปเวก 
นิคมประเภทเมือง:  Aliskerovo  Baranikha  Beringovsky  Bystry  Dalny  เอกเวกีนอต  Komsomolsky  Krasnoarmeysky  Leningradsky  Mys Shmidta  Otrozhny  Provideniya  Shakhtyorsky  Ugolnye Kopi  Valkumey  Vesenny  Vstrechny  Yuzhny
การปฏิวัติสยาม พ.ศ. 2231

สำหรับความหมายอื่น ดูที่ การปฏิวัติสยาม
การปฏิวัติสยาม พ.ศ. 2231 หรือ การปฏิวัติสยามครั้งที่หนึ่ง เป็นจุดเปลี่ยนครั้งสำคัญของราชอาณาจักรอยุธยา ให้พ้นอิทธิพลการปกครองของชาวยุโรป เมื่อพระเพทราชา หนึ่งในขุนนางฝ่ายทหารที่สมเด็จพระนารายณ์มหาราชไว้วางพระราชหฤทัย ถือโอกาสในช่วงที่สมเด็จพระนารายณ์มหาราชกำลังประชวรหนัก จับพระปีย์ซึ่งเป็นหนึ่งในผู้มีสิทธิ์สืบราชสมบัติสำเร็จโทษ พร้อมกับประหารชีวิตคอนสแตนติน ฟอลคอน หรือ เจ้าพระยาวิชาเยนทร์ ขุนนางคนสนิทของสมเด็จพระนารายณ์มหาราช นอกจากนี้เมื่อพระเพทราชาได้ทรงกระทำการปราบดาภิเษกแล้ว พระองค์ยังได้ทรงสถาปนาเจ้าฟ้าสุดาวดี กรมหลวงโยธาเทพ พระราชธิดาพระองค์เดียวในสมเด็จพระนารายณ์มหาราช ขึ้นเป็นพระอัครมเหสีฝ่ายซ้าย สมเด็จพระเพทราชาได้ทรงพยายามขับไล่กองทหารฝรั่งเศสออกจากสยาม ซึ่งหนึ่งในเหตุการณ์สำคัญนั้นคือ การล้อมบางกอก กองทัพสยามจำนวนหลายหมื่นคนใช้เวลาสี่เดือนในการล้อมป้อมปราการของฝรั่งเศสภายในเมือง อันเป็นผลสืบเนื่องจากการปฏิวัติของพระองค์ ผลลัพธ์จากการปฏิวัติครั้งนั้นทำให้สยามตัดความสัมพันธ์ทางการทูตกับบรรดาชาติตะวันตกเกือบสิ้นเชิง กว่าจะมีการฟื้นฟูความสัมพันธ์ขึ้นอีกครั้งก็ต้องรอถึงช่วงปลายพุทธศตวรรษที่ 24
นโยบายการต่างประเทศของสมเด็จพระนารายณ์

ดูเพิ่ม: ความสัมพันธ์ฝรั่งเศส–ไทย
รัชสมัยของสมเด็จพระนารายณ์มหาราชเป็นช่วงที่มีการต้อนรับคณะทูตต่างประเทศและส่งคณะทูตไปยังต่างประเทศเป็นจำนวนมาก โดยมีประเทศสำคัญ ได้แก่ ฝรั่งเศส อังกฤษ และวาติกัน นอกจากนี้ยังมีการสานความสัมพันธ์ทางการทูตต่อเปอร์เซีย อินเดีย และจีน ตลอดจนบรรดาอาณาจักรรอบข้างอีกด้วย สิ่งสำคัญอย่างยิ่งอีกประการหนึ่งในรัชสมัยของพระองค์ ได้แก่ อิทธิพลของชาวต่างชาติภายในราชสำนักสยาม โดยเฉพาะอย่างยิ่งการก้าวขึ้นสู่อำนาจของเจ้าพระยาวิชเยนทร์ (คอนสแตนติน ฟอลคอน) นักผจญภัยชาวกรีกผู้ดำรงตำแหน่งว่าที่สมุหนายก อัครมหาเสนาบดีฝ่ายพลเรือน ซึ่งเทียบเท่ากับตำแหน่งนายกรัฐมนตรีในสมัยปัจจุบัน
สมเด็จพระนารายณ์ทรงพยายามเจริญสัมพันธไมตรีกับราชอาณาจักรฝรั่งเศสมากเป็นพิเศษ เพื่อถ่วงดุลอำนาจของชาวโปรตุเกสและชาวฮอลันดาที่มีต่อราชอาณาจักรของพระองค์ และทรงปฏิบัติตามคำแนะนำของเจ้าพระยาวิชเยนทร์ผู้เป็นอัครมหาเสนาบดี ทั้งนี้ ปรากฏหลักฐานว่าทั้งสองฝ่ายมีการส่งคณะทูตแลกเปลี่ยนกันหลายครั้ง
กระแสชาตินิยมที่เพิ่มขึ้น

ฝรั่งเศสพยายามจะชักจูงให้สมเด็จพระนารายณ์เข้ารีตในศาสนาคริสต์นิกายโรมันคาทอลิกและสถาปนากำลังรบของตนขึ้นในสยาม เมื่อได้รับพระบรมราชานุญาตจากสมเด็จพระนารายณ์แล้ว ป้อมปราการซึ่งอยู่ภายใต้การควบคุมของกองทหารฝรั่งเศสจึงได้มีการก่อสร้างขึ้นที่เมืองมะริดและบางกอก เพื่อยืนยันสนธิสัญญาทางการค้าในปี พ.ศ. 2228 เพื่อถ่วงดุลอำนาจของดัตช์ (หรือฮอลันดา) ในภูมิภาคนี้ และเพื่อต่อต้านการปล้นสะดมจากกลุ่มโจรสลัด การยกพลขึ้นบกของฝรั่งเศสเช่นนี้ได้นำไปสู่ความเคลื่อนไหวในเชิงชาตินิยมอย่างรุนแรงในสยาม เมื่อถึงปี พ.ศ. 2231 ความรู้สึกต่อต้านต่างชาติซึ่งส่วนใหญ่มุ่งไปที่ฝรั่งเศสและเจ้าพระยาวิชเยนทร์ได้ทะยานขึ้นถึงขีดสุด บรรดาขุนนางชาวสยามต่างชิงชังต่ออิทธิพลในการบริหารราชการแผ่นดินของเจ้าพระยาวิชเยนทร์ โดยรวมไปถึงมารีอา กียูมาร์ ดึ ปีญา ภรรยาผู้มีเชื้อสายโปรตุเกส-ญี่ปุ่น และวิถีชีวิตแบบชาวยุโรปอีกด้วย ในขณะที่พระสงฆ์ในศาสนาพุทธต่างก็พากันอึดอัดใจกับนักบวชคณะเยซูอิตของฝรั่งเศสที่มีบทบาทสำคัญมากขึ้น ในที่สุดบรรดาข้าราชบริพารจึงได้รวมตัวกันเป็นขั้วอำนาจฝ่ายต่อต้านชาวต่างชาติ ส่วนชาวต่างชาติซึ่งเข้ามาตั้งรกรากยังกรุงศรีอยุธยาก่อนชาวฝรั่งเศส โดยเฉพาะอย่างยิ่งผู้นับถือลัทธิโปรเตสแตนท์ชาวฮอลันดาและชาวอังกฤษ รวมถึงชาวมุสลิมเปอร์เซีย ต่างก็ไม่พอใจต่อการปรากฏตัวของฝรั่งเศสเช่นกัน โดยต่างก็เห็นว่าเป็นการละเมิดสนธิสัญญาทอร์เดสซิลลาส อิทธิพลของฝรั่งเศสที่เพิ่มขึ้นไม่เพียงเป็นการเพิ่มการแข่งขัน แต่ยังเป็นการย้ำเตือนอย่างไม่พึงปรารถนาต่อการเสื่อมอิทธิพลของชาวโปรตุเกสอีกด้วย
เมื่อสมเด็จพระนารายณ์ทรงพระประชวรหนักในเดือนมีนาคมปี พ.ศ. 2231 บรรดาผู้สมรู้ร่วมคิดจึงฉวยโอกาสยึดอำนาจจากพระองค์เสีย ในเดือนเมษายน เจ้าพระยาวิชเยนทร์ได้ขอความช่วยเหลือทางทหารจากฝรั่งเศสเพื่อต่อต้านแผนการดังกล่าว นายพลเดฟาร์ฌได้นำกำลังทหาร 80 นาย พร้อมด้วยนายทหารอีก 10 นาย ออกจากบางกอก เดินไปยังพระราชวังเมืองลพบุรี อย่างไรก็ตามเขาได้ยับยั้งกำลังพลทั้งหมดอยู่ที่กรุงศรีอยุธยา และได้ตัดสินใจล้มเลิกแผนการและถอนตัวกลับไปยังบางกอก ด้วยเกรงว่าจะถูกซุ่มโจมตีจากกลุ่มกบฏชาวสยามและได้รับข่าวลือเท็จต่าง ๆ ซึ่งส่วนหนึ่งได้มาจากนายเวเรต์ (Monsieur Véret) ผู้อำนวยการบริษัทอินเดียตะวันออกของฝรั่งเศส อันรวมไปถึงข่าวลือที่ว่าสมเด็จพระนารายณ์เสด็จสวรรคตแล้ว
วิกฤติการณ์การสืบราชสมบัติ

ในวันที่ 10 พฤษภาคม สมเด็จพระนารายณ์ซึ่งมีพระอาการประชวรเพียบหนักและใกล้เสด็จสวรรคต ทรงตระหนักถึงปัญหาการสืบราชสมบัติที่ใกล้จะเกิดขึ้น จึงทรงเรียกบุคคลผู้ใกล้ชิดในพระองค์ ซึ่งได้แก่ เจ้าพระยาวิชเยนทร์ อัครมหาเสนาบดีชาวกรีก, พระเพทราชา พี่น้องร่วมพระนมและจางวางกรมพระคชบาล, และพระปีย์ พระราชโอรสบุญธรรม ให้เข้าเฝ้าฯ เฉพาะเบื้องพระพักตร์ ทรงมีพระราชดำริที่จะยกให้กรมหลวงโยธาเทพ พระราชธิดาเพียงพระองค์เดียวของพระองค์ ขึ้นเถลิงถวัลยราชสมบัติ และให้บุคคลทั้งสามทำหน้าที่ว่าราชการแทนจนกว่าพระราชธิดาจะทรงตัดสินพระทัยว่าจะทรงเลือกอภิเษกสมรสกับพระปีย์หรือพระเพทราชาเป็นพระราชสวามี
การตัดสินพระทัยของสมเด็จพระนารายณ์ทำให้พระเพทราชาต้องเร่งตัดสินใจลงมือโดยเร็ว จากการที่สมเด็จพระนารายณ์ทรงพระประชวรเพียบหนัก พระเพทราชาจึงได้ดำเนินการทำรัฐประหารตามที่ได้วางแผนไว้มานาน โดยได้รับการสนับสนุนจากบรรดาข้าราชบริพารและพระสงฆ์ในศาสนาพุทธ กลายเป็นจุดเริ่มต้นของการปฏิวัติสยามในปี พ.ศ. 2231  สมเด็จพระนารายณ์ทรงถูกกักบริเวณควบคุมพระองค์เมื่อวันที่ 17-18 พฤษภาคม พ.ศ. 2231 และในวันที่ 5 มิถุนายน ฟอลคอนหรือเจ้าพระยาวิชเยนทร์ ก็ได้ถูกจับกุมด้วยข้อหากบฏและถูกสำเร็จโทษด้วยการตัดศีรษะในภายหลัง พระปีย์ถูกฆ่า พระญาติวงศ์หลายพระองค์ของสมเด็จพระนารายณ์ถูกลอบสังหาร พระอนุชาทั้งสองพระองค์ซึ่งเป็นผู้มีสิทธิ์ในราชสมบัติโดยชอบธรรมต่างถูกปลงพระชนม์ในวันที่ 9 กรกฎาคม สมเด็จพระนารายณ์เสด็จสวรรคตระหว่างทรงถูกกักบริเวณเมื่อวันที่ 10-11 กรกฎาคม โดยที่การสวรรคตของพระองค์อาจถูกเร่งให้เร็วขึ้นด้วยการวางยาพิษ พระเพทราชาได้ทรงกระทำการปราบดาภิเษกเมื่อวันที่ 1 สิงหาคม ออกพระวิสุทธสุนทร (ปาน) ราชทูตผู้เดินทางไปยังฝรั่งเศสเมื่อปี พ.ศ. 2229 และเป็นฝ่ายสนับสนุนพระเพทราชา ได้ดำรงตำแหน่งเสนาบดีกำกับกรมพระคลังและกรมท่า ดูแลด้านการค้าและการต่างประเทศ
สุดท้ายแล้ว กรมหลวงโยธาเทพได้ทรงอภิเษกสมรสกับพระเพทราชา และทรงได้รับการสถาปนาขึ้นเป็นพระอัครมเหสี
อำเภอระเวียง

| อำเภอระเวียง ស្រុករវៀង |
| --- | --- |
อำเภอ (สฺรุก)
อำเภอระเวียงที่ตั้งในประเทศกัมพูชา
พิกัด: 13°30′N 104°50′E﻿ / ﻿13.500°N 104.833°E﻿ / 13.500; 104.833
ประเทศ:  กัมพูชา
จังหวัด: พระวิหาร
เขตเวลา: +7
Geocode: 1305
ระเวียง (เขมร: រវៀង) เป็นอำเภอหนึ่งในจังหวัดพระวิหาร ทางตอนเหนือของประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 26,552 คน
การปกครอง

ตารางต่อไปนี้แสดงหมู่บ้านในอำเภอระเวียง จำแนกตามตำบล
| ตำบล (คุ้ม) | หมู่บ้าน (ภูมิ) |
| --- | --- |
Robieb: Rovieng Cheung, Tnaot Mlu, Tang Trak, Bak Kdaong, Boeng, Ou
Reaksmei: Damnak Chen, Ta Tong, Chambak Ph'aem, Trapeang Ruessei
Rohas: Thkaeng, Kampot, Sangkae Rung, Kak Poun, Chamlang, Anlong Svay
Rung Roeang: Thnal Kaeng, Rovieng Tboung, Boh Pey, Srae Thum
Rik Reay: Pal Hal, Boh, Doung
Ruos Roan: Chhnuon, Tonloab, Ruessei Srok
Rotanak: Ker, Khnar, Samreth, Samprieng, Prey Snuol
Rieb Roy: Slaeng Toul, Srae, Bangkan
Reaksa: Doun Ma, Samraong, Preal, Kak Poun, Rumdaoh, Sanlung Chey, Poleakkam, Sralau Sraong
Rumdaoh: Thnal Kaong, Svay Pat, Kouk Ampil, Ovloek
Romtum: Trapeang Totuem, Ou Talaok, Tuol Rovieng, Bangkaeun Phal, Svay Damnak Chas, Svay Damnak Thmei
Romoneiy: Rumchek, Ou Pour, Chi Aok, Phnum Daek, Srae Thnong
มารีอา เทรีซาแห่งออสเตรีย สมเด็จพระราชินีแห่งซาร์ดิเนีย

มารีอา เทรีซาแห่งออสเตรีย สมเด็จพระราชินีแห่งซาร์ดิเนีย (พระปรมาภิไธยเดิม : เจ้าหญิงมารีอา เทรีซาแห่งตอสคานา: 21 มีนาคม พ.ศ. 2344 - 12 มกราคม พ.ศ. 2398) (อังกฤษ: Maria Theresa of Austria, Queen of Sardinia) เป็นพระธิดาใน แกรนด์ดยุกแฟร์ดีนันที่ 3 แห่งตอสคานา กับ เจ้าหญิงลุยซาแห่งนาโปลีและซิซิเลีย
พระราชประวัติ

สมเด็จพระราชินีมารีอา เทรีซา เสด็จพระราชสมเมื่อวันที่ 21 มีนาคม พ.ศ. 2344 เป็นเจ้าหญิงแห่งตอสคานา โดยเป็นพระธิดาใน แกรนด์ดยุกแฟร์ดีนันที่ 3 แห่งตอสคานา และ เจ้าหญิงลุยซาแห่งนาโปลีและซิซิเลีย โดยพระนามาภิไธยของพระองค์ ถูกตั้งตามพระบรมนามาภิไธยของ จักรพรรดินีมาเรีย เทเรซา ซึ่งเป็นพระปัยยิกาของพระองค์เอง พระอิสริยยศก่อนอภิเษกสมรสคือ อาร์ชดัชเชสแห่งออสเตรีย และ เจ้าหญิงแห่งโบฮีเมีย ฮังการี และตอสคานา ครอบครัวของพระองค์ถูกเนรเทศ เนื่องจากจักรพรรดินโปเลียนที่ 1 บุกโจมตีตอสคานา พระมารดาของพระองค์ สิ้นพระชนม์หลังพระองค์พระราชสมภพ 1 ปี
อภิเษกสมรส

งานอภิเษกสมรสของพระองค์ จัดขึ้นที่เมืองฟลอเรนซ์ เมื่อวันที่ 30 กันยายน พ.ศ. 2360 กับ ชาร์ล อัลเบิร์ต เจ้าชายแห่งคาริญญาโน  มีการจัดพิธีมิสซาอภิเษกสมรสในวันที่ 2 ตุลาคมที่ อาสนวิหารฟลอเรนซ์ โดยพระปรมาภิไธยในภาษาอิตาลี ของพระนางคือ มาเรีย เทเรซา ฟรานเชสกา จูเซปปา จิโอวานนา เบเนเดตตา ต่อมาทรงเป็นที่รู้จักในนามเจ้าหญิงแห่งคาริญญาโน โดยพระราชสวามีของพระองค์ตรัสถึงพระราชอุปนิสัยของพระองค์ไว้ว่า ขี้อาย ไร้เดียงสาและบริสุทธิ์ โดยมีพระราชบุตรประสูติทั้งหมด 3 พระองค์ คือ
พระเจ้าวิตโตรีโอ เอมานูเอเลที่ 2 แห่งอิตาลี
เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398)
เจ้าหญิงมารีอา คริสตินา ที่สิ้นพระชนม์ขณะยังเป็นทารก
สมเด็จพระราชินีแห่งซาร์ดิเนีย

ในปี พ.ศ. 2367 พระราชสวามีของพระองค์ได้รับการแต่งตั้งเป็นรัชทายาทแห่งพระราชบัลลังก์ซาร์ดิเนีย จาก พระเจ้าชาลส์ เฟลิกซ์แห่งซาร์ดิเนีย ในปี พ.ศ. 2374 พระเจ้าชาลส์ เฟลิกซ์ สวรรคตลงโดยไม่มีพระราชบุตร พระราชสวามีสืบพระราชบัลลังก์ทรงพระบรมนามาภิไธย พระเจ้าการ์โล อัลแบร์โตแห่งซาร์ดิเนีย พระองค์จึงดำรงพระอิสริยยศ สมเด็จพระราชินีแห่งซาร์ดิเนีย โดยในช่วงรัชสมัยของพระราชสวามี พระองค์ไม่ได้เข้าไปยุ่งเกี่ยวกับการเมือง ทรงอุทิศเวลาให้กับครอบครัวและศาสนา ทรงเป็นที่ยอมรับอย่างกว้างขวางว่า ทรงเป็นผู้ที่เคร่งครัดในศาสนาและอ่อนโยนเอาใจเก่งในฐานะพระมเหสีและพระราชมารดา ด้วยทรงนับถือคาทอลิกที่เคร่งครัด เป็นชาตินิยมอิตาลี ทำให้การถ่วงดุลอำนาจของพระราชโอรสของพระองค์ คือ พระเจ้าวิตโตรีโอ เอมานูเอเลที่ 2 แห่งอิตาลี เป็นไปอย่างสมดุล
บั้นปลายพระชนม์ชีพ

ภายหลังจากการสวรรคตของพระราชสวามีในปี พ.ศ. 2392 ที่เมืองปอร์โต พระองค์ก็ทรงไม่ปรากฏตัวพระองค์สาธารณชนอีก แม้ว่าพระนางจะไม่เคยยุ่งเกี่ยวกับการเมืองในฐานะสมเด็จพระราชินี แต่พระองค์ก็ทรงยุ่งเกี่ยวกัรัฐบาลในช่วงรัชสมัยของพระราชโอรส เมื่อรัฐบาลภายใต้การดูแลของกามิลโล เบนโซ เคานต์แห่งกาวูร์ เสนอการปฏิรูปเพื่อต่อต้านสิทธิพิเศษของคริสตจักรในปี พ.ศ. 2397 พระนางก็ร่วมมือกับพระสุณิสา กดดันให้พระราชโอรสขัดขวางการปฏิรูปโดยทรงให้เหตุผลว่าการปฏิรูปดังกล่าวเป็นการไม่เป็นมิตรกับคริสตจักรและเป็นสิ่งที่คริสเตียนไม่สามารถยอมรับได้ อย่างไรก็ตาม ความพยายามดังกล่าวไม่ประสบผลสำเร็จ
สมเด็จพระราชินีมารีอา เทรีซา ทรงดำรงพระราชอิสริยยศ สมเด็จพระราชชนนี สวรรคตลงเมื่อวันที่ 12 มกราคม พ.ศ. 2398 สิริพระชนมายุ 53 พรรษา พระบรมศพถูกฝังไว้ใน มหาวิหารซูเปอร์กา ซึ่งพระราชโอรสของพระองค์ คือ เจ้าชายแฟร์ดีนันโด ดยุกแห่งเจนัว (พ.ศ. 2365 - พ.ศ. 2398) สิ้นพระชนม์ด้วยพระชันษาเพียง 32 ปี ในวันที่ 10 กุมภาพันธ์ ในปีเดียวกัน
พระสาทิสลักษณืพระองค์และพระราชโอรสคือ พระเจ้าวิตโตรีโอ เอมานูเอเลที่ 2 แห่งอิตาลี ในปี พ.ศ. 2375
ช่อง 3 เอชดี

| --- | --- |
ตราสัญลักษณ์ที่เริ่มใช้ตั้งแต่เดือนมีนาคม พ.ศ. 2563
ชื่ออื่น: สถานีวิทยุโทรทัศน์ไทยทีวีสีช่อง 3   ช่อง 3 กด 33
ประเทศ: ไทย
พื้นที่แพร่ภาพ: ไทย กัมพูชา ลาว มาเลเซีย พม่า สิงคโปร์ เวียดนาม
เครือข่าย: ช่องโทรทัศน์ภาคพื้นดินระบบดิจิทัลประเภทบริการธุรกิจระดับชาติ
คำขวัญ: คุ้มค่าทุกนาที ดูทีวีสีช่อง 3 (คำขวัญหลัก) #ดูทีวีกด33 #ดูมือถือกด3Plus (คำขวัญประชาสัมพันธ์)
สำนักงานใหญ่: เลขที่ 3199 อาคารมาลีนนท์ ทาวเวอร์ ถนนพระราม 4 แขวงคลองตัน เขตคลองเตย กรุงเทพมหานคร
แบบรายการ
ระบบภาพ: 1080i (16:9 ภาพคมชัดสูง) 1080p (ออนไลน์)
ความเป็นเจ้าของ
เจ้าของ: บริษัท บางกอกเอ็นเตอร์เทนเม้นต์ จำกัด (ทีวีแอนะล็อก, 2513-2563) บริษัท บีอีซี-มัลติมีเดีย จำกัด (ทีวีดิจิทัล, 2557-ปัจจุบัน)
บริษัทแม่: บีอีซีเวิลด์
ประวัติ
เริ่มออกอากาศ: ระบบแอนะล็อก: 26 มีนาคม พ.ศ. 2513 ระบบดิจิทัลภาคพื้นดิน: 10 ตุลาคม พ.ศ. 2557 (10 ปี) ระบบดาวเทียมเคเบิลทีวีและดิจิทัล: 2 ธันวาคม พ.ศ. 2558 (9 ปี)
ยุติออกอากาศ: ระบบแอนะล็อก: 26 มีนาคม พ.ศ. 2563 (50 ปี 0 วัน)
ลิงก์
เว็บไซต์: www.ch3plus.com
ออกอากาศ

ภาคพื้นดิน
ดิจิทัล: ช่อง 33 (มักซ์#4: ไทยพีบีเอส)
เคเบิลทีวี
ทั่วไป: ช่อง 33
ทรูวิชันส์: ช่อง 33
ทีวีดาวเทียม
ไทยคม 6 C-Band: 4008 H 15000
ไทยคม 8 KU-Band: 11680 H 30000
ทั่วไป: ช่อง 33
ทรูวิชันส์: ช่อง 33
กู๊ด ทีวี: ช่อง 33
สื่อสตรีมมิง
Ch3Thailand: ชมรายการสด
 
ช่อง 3 เอชดี (อังกฤษ: Channel 3 HD; ชื่อเดิม: สถานีวิทยุโทรทัศน์ไทยทีวีสีช่อง 3) เป็นสถานีโทรทัศน์ภาคพื้นดิน (Terrestrial Television) แห่งที่ 4 ของประเทศไทย ปัจจุบันดำเนินกิจการโดย บริษัท บีอีซี-มัลติมีเดีย จำกัด ในเครือบริษัทกลุ่มบีอีซีเวิลด์ เริ่มแพร่ภาพเป็นปฐมฤกษ์เมื่อวันที่ 26 มีนาคม พ.ศ. 2513 เวลา 10:00 น. ในเขตกรุงเทพมหานครและปริมณฑล ในระบบแอนะล็อก (โดย บริษัท บางกอกเอ็นเตอร์เทนเม้นต์ จำกัด ภายใต้สัญญาสัมปทานในกิจการส่งโทรทัศน์กับ บริษัท ไทยโทรทัศน์ จำกัด (ต่อมาคือ อ.ส.ม.ท. และ บมจ.อสมท ตามลำดับ) เป็นระยะเวลา 50 ปี) หลังจากนั้นได้เริ่มออกอากาศคู่ขนานทางช่องหมายเลข 33 ในระบบดิจิทัลภาคพื้นดินตั้งแต่เวลา 20:15 น. ของวันศุกร์ที่ 10 ตุลาคม พ.ศ. 2557 และยุติการออกอากาศในระบบแอนะล็อกเมื่อวันพฤหัสบดีที่ 26 มีนาคม พ.ศ. 2563 เวลา 00:01 น. มีคำขวัญประจำสถานีฯ ว่า คุ้มค่าทุกนาที ดูทีวีสีช่อง 3
ประวัติ

สถานีวิทยุโทรทัศน์ไทยทีวีสีช่อง 3 เกิดขึ้นจาก บริษัท บางกอกเอ็นเตอร์เทนเม้นต์ จำกัด (อังกฤษ: Bangkok Entertainment Company Limited; ชื่อย่อ: บีอีซี; BEC ปัจจุบันเป็นบริษัทย่อยในกลุ่มบีอีซีเวิลด์) ซึ่งวิชัย มาลีนนท์ ดำเนินการจดทะเบียนจัดตั้งเป็นบริษัท เมื่อวันที่ 10 พฤศจิกายน พ.ศ. 2510 ลงนามในสัญญาดำเนินกิจการส่งโทรทัศน์ ร่วมกับบริษัท ไทยโทรทัศน์ จำกัด เมื่อวันที่ 4 มีนาคม พ.ศ. 2511 โดยมีอายุสัญญา 10 ปี ระหว่างวันที่ 26 มีนาคม พ.ศ. 2513 - 25 มีนาคม พ.ศ. 2523
โดยตามสัญญา กำหนดให้มีที่ดิน 6 ไร่ขึ้นไป สำหรับก่อสร้างเป็นสถานีส่งออกอากาศ พร้อมทั้งสิ่งก่อสร้างและอุปกรณ์การส่งโทรทัศน์ทั้งหมด รวมมูลค่าไม่ต่ำกว่า 25 ล้านบาท โดยจะตกเป็นกรรมสิทธิ์ของ บจก.ไทยโทรทัศน์ทันทีเมื่อเริ่มส่งออกอากาศ แต่เมื่อลงทุนจริง บีอีซีใช้ทุนไปทั้งสิ้น 54.25 ล้านบาท สูงกว่าในสัญญาถึง 29.25 ล้านบาท และระหว่างร่วมดำเนินกิจการตามสัญญาในระยะเวลา 10 ปีนั้น บีอีซีต้องจ่ายค่าตอบแทนแก่ บจก.ไทยโทรทัศน์เป็นเงิน 44 ล้านบาท และเงินสวัสดิการแก่พนักงาน บจก.ไทยโทรทัศน์อีกปีละ 1 ล้านบาท รวมเป็น 10 ล้านบาท รวมเงินจ่ายทั้งหมด 54 ล้านบาท
อนึ่ง บีอีซีได้รับอนุมัติให้ขยายอายุสัญญาดำเนินกิจการส่งโทรทัศน์กับองค์การสื่อสารมวลชนแห่งประเทศไทย (อ.ส.ม.ท.) ซึ่งแปรรูปจาก บจก.ไทยโทรทัศน์ เมื่อปี พ.ศ. 2520 มาแล้ว 2 ครั้ง คือเมื่อวันที่ 28 เมษายน พ.ศ. 2521 ขยายออกไปอีก 10 ปี ระหว่างวันที่ 26 มีนาคม พ.ศ. 2523 - 25 มีนาคม พ.ศ. 2533 และในวันที่ 16 กรกฎาคม พ.ศ. 2530 ขยายออกไปอีก 30 ปี ระหว่างวันที่ 26 มีนาคม พ.ศ. 2533 - 25 มีนาคม พ.ศ. 2563
ทั้งนี้เมื่อวันที่ 11 มีนาคม พ.ศ. 2513 ช่อง 3 เริ่มทดลองแพร่ภาพออกอากาศโดยใช้กำลังส่งเต็มระบบคือ 50 กิโลวัตต์ ด้วยเครื่องส่งขนานเป็นครั้งแรกระหว่างเวลา 19.00 - 21.00 น. จากนั้นในวันที่ 15 เดือนและปีเดียวกัน ก็เริ่มทดลองแพร่ภาพแบบเสมือนจริงระหว่างเวลา 09.30 - 00.00 น. และเริ่มออกอากาศอย่างเป็นทางการตั้งแต่วันพฤหัสบดีที่ 26 มีนาคม พ.ศ. 2513 ตามเวลาฤกษ์คือ 10.00 น. โดยมีจอมพลถนอม กิตติขจร นายกรัฐมนตรีในขณะนั้น ให้เกียรติเป็นประธานในพิธีเปิดสถานีฯ
อนึ่ง ตั้งแต่เดือนมีนาคม พ.ศ. 2540 ช่อง 3 ได้เริ่มออกอากาศตลอด 24 ชั่วโมงเป็นแห่งที่ 2 ของประเทศไทย แล้วกลับมาเปิดสถานีฯ เวลา 05.00 น. และปิดสถานีฯ เวลา 02.00 น. อีกครั้ง ในเดือนสิงหาคมปีเดียวกัน ต่อมาในปี พ.ศ. 2548 จึงกลับมาออกอากาศตลอด 24 ชั่วโมงอีกครั้งจนถึงปัจจุบัน
ประวัติ > อาคารที่ทำการ

เมื่อราวต้นปี พ.ศ. 2512 มีพิธีวางศิลาฤกษ์อาคารที่ทำการสถานีฯ บนที่ดินขนาด 6 ไร่เศษ บริเวณกิโลเมตรที่ 19 ถนนเพชรเกษม แขวงหนองค้างพลู เขตหนองแขม กรุงเทพมหานคร โดยอาคารดังกล่าวมีความสูง 4 ชั้น ภายในเป็นห้องส่งโทรทัศน์ ขนาด 600 ตารางเมตร 2 ห้อง, ขนาด 424 ตารางเมตร 2 ห้อง และขนาด 110 ตารางเมตรอีก 1 ห้อง โดยแต่ละห้องส่งจะมีห้องควบคุมเฉพาะ และยังติดตั้งจอขนาดใหญ่ มีความกว้าง 47 เมตร ความสูง 7.5 เมตร สำหรับแสดงภาพด้วยระบบไซโครามา ใช้ในการประดิษฐ์ภาพฉากท้องฟ้า ที่ช่วยให้เกิดเป็นภาพชัดลึก รวมถึงสามารถเปลี่ยนสีของฉากอย่างเสมือนจริง และเปลี่ยนความเข้มของแสงได้อย่างรวดเร็วและนุ่มนวล
ต่อมา บีอีซี ดำเนินการแยกส่วนของสำนักงาน ไปยังอาคารเลขที่ 2259 ถนนเพชรบุรีตัดใหม่ และจัดสร้างห้องส่งโทรทัศน์บนชั้น 8 อาคารโรบินสัน ถนนราชดำริ จากนั้นเมื่อวันที่ 27 มกราคม พ.ศ. 2529 จึงนำส่วนงานที่กระจายอยู่ 3 แห่ง มารวมศูนย์อยู่ที่อาคารวานิช 1 และ 2 บริเวณแยกวิทยุ-เพชรบุรี (ถนนวิทยุตัดกับถนนเพชรบุรีตัดใหม่) เพื่อเพิ่มความสะดวกให้การดำเนินงานคล่องตัวมากขึ้น และในราวปี พ.ศ. 2542 สถานีฯ ย้ายอาคารที่ทำการทั้งหมด ขึ้นไปยังอาคารเอ็มโพเรียม ถนนสุขุมวิท
ในปัจจุบัน (ตั้งแต่ปี พ.ศ. 2548) สถานีได้ย้ายมายังกลุ่มอาคารที่ทำการปัจจุบันซึ่งกลุ่มบีอีซีเวิลด์เป็นเจ้าของด้วยตนเอง คือ อาคารมาลีนนท์  (แต่เดิมเป็นสำนักงานใหญ่ของบริษัท เอสโซ่ (ประเทศไทย) จำกัด (มหาชน) หรือ บริษัท บางจาก ศรีราชา จำกัด (มหาชน) ในปัจจุบัน) เลขที่ 3199 ถนนพระรามที่ 4 แขวงคลองตัน เขตคลองเตย กรุงเทพมหานคร โดยอาคารเอ็ม 1 เป็นสำนักงาน และอาคารเอ็ม 2 เป็นส่วนปฏิบัติการออกอากาศ
ประวัติ > การจัดรูปองค์กร

ช่อง 3 มีรูปแบบการบริหารองค์กร โดยแบ่งหน่วยงานย่อยออกเป็น 18 ฝ่าย ประกอบด้วย ฝ่ายบริหาร, ฝ่ายผลิตรายการ, ฝ่ายข่าว, ฝ่ายรายการ, ฝ่ายออกอากาศ, ฝ่ายศิลปกรรม, ฝ่ายวิศวกรรม, ฝ่ายเทคนิคโทรทัศน์, ฝ่ายแผนงานวิศวกรรม, ฝ่ายไฟฟ้ากำลัง, ฝ่ายสถานีวิทยุกระจายเสียง (FM 105.5 MHz), ฝ่ายธุรการ, ฝ่ายบุคคล, ฝ่ายบัญชี, ฝ่ายการเงิน, ฝ่ายโฆษณา, ฝ่ายการตลาด และฝ่ายประชาสัมพันธ์
ประวัติ > คำขวัญประจำสถานี

เมื่อปี พ.ศ. 2524 ช่อง 3 โดยอนุมัติของ นายวิชัย มาลีนนท์ และผู้บริหารสถานีฯ ได้จัดกิจกรรมให้ผู้ชมร่วมเสนอคำขวัญประจำสถานีฯ ทว่าไม่มีคำขวัญใดที่ได้รับการคัดเลือก ทั้งนี้ ในอีกสามปีต่อมา วิชัย พร้อมด้วยผู้บริหารของช่อง 3 นำคำขวัญ ซึ่งได้มาจากการเสนอของผู้ชมในครั้งแรก มารวมเข้ากับแนวคิดของพนักงานเจ้าหน้าที่ของสถานีฯ จนกระทั่งได้คำขวัญว่า คุ้มค่าทุกนาที ดูทีวีสีช่อง 3 โดยนำมาเผยแพร่ออกอากาศครั้งแรก เมื่อวันพฤหัสบดีที่ 1 มีนาคม พ.ศ. 2527 เนื่องในโอกาสที่ช่อง 3 มีอายุครบ 14 ปี ในวันที่ 26 มีนาคม ปีเดียวกัน
ประวัติ > นิตยสารรายการโทรทัศน์

บทความหลัก: นิตยสารรายการโทรทัศน์
ช่อง 3 ได้ริเริ่มจัดทำนิตยสารรายการโทรทัศน์ เพื่อแจกฟรีแก่ผู้สนใจ ออกเป็นฉบับปฐมฤกษ์ เมื่อวันที่ 24 สิงหาคม พ.ศ. 2514 นับเป็นสถานีฯ แรก ที่จัดทำนิตยสารในลักษณะนี้ แต่สามารถดำเนินการได้เพียงประมาณสองปีก็หยุดไป แต่ในเดือนมิถุนายน พ.ศ. 2518 สถานีฯ จึงฟื้นการจัดทำนิตยสารขึ้นใหม่อีกครั้ง นอกจากนั้นในเดือนธันวาคม พ.ศ. 2520 ได้ออกเป็นฉบับภาษาอังกฤษ และต่อมามีการออกเป็นฉบับภาษาจีนอีกด้วย แต่ในปี พ.ศ. 2539 ยุติการจัดพิมพ์ลงแล้วในทุกภาษา และปัจจุบัน สถานีฯ จึงฟื้นการจัดทำนิตยสารขึ้นใหม่อีกครั้ง
เทคโนโลยีในการออกอากาศ > การออกอากาศในระบบแอนะล็อก > การยุติการออกอากาศโทรทัศน์ระบบแอนะล็อก

เมื่อวันพุธที่ 25 มีนาคม พ.ศ. 2563 บีอีซีได้สิ้นสุดสัญญาสัมปทานกับ บริษัท อสมท จำกัด (มหาชน) ทำให้ช่อง 3 ยุติการออกอากาศโทรทัศน์ระบบแอนะล็อกทั่วประเทศ เมื่อเวลา 00.01 น. ของวันพฤหัสบดีที่ 26 มีนาคม พ.ศ. 2563 รวมระยะเวลาในการออกอากาศระบบแอนะล็อกทั้งสิ้น 50 ปี และเนื่องจากเป็นสถานีโทรทัศน์ของไทยช่องสุดท้ายที่ยุติการออกอากาศในระบบนี้ จึงถือเป็นการยุติการออกอากาศระบบแอนะล็อกในประเทศไทยอย่างสมบูรณ์แบบ
เทคโนโลยีในการออกอากาศ > อดีตการออกอากาศในระบบดิจิทัล

บทความหลัก: ช่อง 3 เอสดี และ ช่อง 3 แฟมิลี
เทคโนโลยีในการออกอากาศ > กระแสไฟฟ้าขัดข้องเมื่อปี พ.ศ. 2552

เมื่อวันที่ 16 กันยายน พ.ศ. 2552 ระบบบำบัดน้ำเสียภายในอาคารมาลีนนท์เกิดชำรุด ส่งผลให้น้ำเสียไหลเข้าท่วมเครื่องกำเนิดไฟฟ้า จึงไม่สามารถออกอากาศได้ เนื่องจากกระแสไฟฟ้าดับตั้งแต่เวลา 16.04 น. ขณะกำลังแนะนำเนื้อหาในช่วงต้นของรายการเด็ก กาลครั้งหนึ่ง โดยในเวลาดังกล่าว สัญญาณภาพที่กำลังออกอากาศก็หยุดลงและหายไปกลายเป็นสัญญาณว่าง ต่อมาเมื่อเวลา 17.32 น. กลับมามีภาพแถบสีในแนวตั้งตลอดทั้งหน้าจอและบรรเลงเพลงพระราชนิพนธ์ ยามเย็น เพื่อทดลองเสียง และในเวลา 17.37 น. จึงกลับมาปรากฏภาพเปิดรายการ เรื่องเด่นเย็นนี้ และเข้าสู่รายการตามปกติ โดยออกอากาศจากชั้นล่างของอาคารปฏิบัติการออกอากาศ ด้วยการใช้รถถ่ายทอดสดเคลื่อนที่ นับเป็นครั้งแรกในรอบหลายสิบปีที่เกิดเหตุการณ์ดังกล่าวกับทางสถานีฯ และยังเกิดขึ้นเป็นระยะเวลายาวนานที่สุดในประวัติศาสตร์โทรทัศน์ไทยด้วย
ฝ่ายข่าว

บทความหลัก: ฝ่ายข่าว ช่อง 3 เอชดี
ช่อง 3 ถือเป็นสถานีโทรทัศน์ที่มีฝ่ายข่าวระดับคุณภาพแห่งหนึ่ง มีจำนวนผู้ประกาศข่าวมากที่สุด[ต้องการอ้างอิง] และมีการนำเสนอข่าวถึงครึ่งหนึ่งของเวลาการออกอากาศทั้งหมด (12 ชั่วโมง)
ในอดีต ช่อง 3 เคยนำเสนอรายการข่าวในรูปแบบการอ่านข่าวตามธรรมเนียมเดิม จนกระทั่งเมื่อปี พ.ศ. 2524 อ.ส.ม.ท. เจ้าของสัมปทานได้สั่งการให้ช่อง 3 เชื่อมสัญญาณออกอากาศการรายงานข่าวในช่วงต่าง ๆ ซึ่งผลิตโดยสำนักข่าวไทย ร่วมกับช่อง 9 อ.ส.ม.ท. และใช้ชื่อรายการว่า ข่าวร่วม 3-9 อ.ส.ม.ท. จนถึงปี พ.ศ. 2529 เป็นเวลา 5 ปี หลังจากนั้น อ.ส.ม.ท. จึงอนุญาตให้ช่อง 3 กลับมานำเสนอข่าวเองได้อีกครั้งจนถึงปัจจุบัน
ต่อมาราวปี พ.ศ. 2546 เป็นต้นมา ช่อง 3 ได้ปรับเปลี่ยนแนวทางการนำเสนอข่าวจากการอ่านข่าวมาเป็นการเล่าข่าว ซึ่งได้รับอิทธิพลจากรายการเรื่องเล่าเช้านี้ ของสรยุทธ สุทัศนะจินดา เพื่อให้ผู้ชมมีความเข้าใจได้อย่างง่ายดายและสามารถรับรู้ข่าวสารได้มากขึ้น ฝ่ายข่าวมีความมุ่งมั่นในการนำเสนอข่าวสารต่าง ๆ เพื่อสร้างความรู้ความเข้าใจในเหตุการณ์ปัจจุบันต่าง ๆ ที่ช่อง 3 เผยแพร่สู่ประชาชน โดยใช้ผู้ประกาศข่าวที่มีความเชี่ยวชาญและเที่ยงตรงในการนำเสนอข่าว จนในที่สุดก็นำไปสู่การร่วมกันจัดตั้งกลุ่มผู้ประกาศข่าวและรายการข่าวว่า ครอบครัวข่าว 3
นอกจากนี้ ช่อง 3 ยังได้จัดซื้อระบบดิจิทัลนิวส์รูม ซึ่งเป็นเทคโนโลยีทันสมัย ที่ได้รับการพัฒนาระดับสูง มูลค่ากว่า 80 ล้านบาท ของโซนี่ มาใช้ในการผลิต และนำเสนอข่าวของช่อง 3 อย่างเต็มระบบ เป็นแห่งแรกในทวีปเอเชีย เมื่อวันที่ 15 กุมภาพันธ์ พ.ศ. 2550
ละครและการ์ตูน ซีรีส์ต่างประเทศ

แดจังกึม
ทงอี จอมนางคู่บัลลังก์
จูมง มหาบุรุษกู้บัลลังก์
ซอดองโย สายใยรักสองแผ่นดิน
คนดีที่โลกรอ หมอโฮจุน
ฝากรักไว้ที่ปลายฟ้า
อิมซังอ๊ก ยอดพ่อค้าหัวใจทระนง
ตำนานจอมกษัตริย์เทพสวรรค์
บันทึกรักคิมซูซอน สุภาพบุรุษมหาขันที
ลีซาน จอมบัลลังก์พลิกแผ่นดิน
เปาบุ้นจิ้น (ละครโทรทัศน์ พ.ศ. 2536)
มังกรหยก ภาค 2 ตอน ตำนานศึกเทพอินทรี
รักใสใส หัวใจสี่ดวง
จังกึมน้อย แห่งวังหลวง
เณรน้อยเจ้าปัญญา
ฮิคารุเซียนโกะ
ชินจังจอมแก่น
ดูเพิ่ม

รายชื่อละครโทรทัศน์ทางช่อง 3 เอชดี
บีอีซีเวิลด์
ฝ่ายข่าว ช่อง 3 เอชดี
ช่อง 3 แฟมิลี
ช่อง 3 เอสดี
วิทยุครอบครัวข่าว
ททบ.5 เอชดี
ช่อง 7 เอชดี
ช่อง 9 เอ็มคอตเอชดี
เอ็นบีที 2 เอชดี
สถานีโทรทัศน์ไทยพีบีเอส